Muzoj

[eta|300x300px|*[Atena kun la muzoj*, de Frans Floris (ĉ. 1560).]]
eta|300x300px|*Apolo kaj la Muzoj*, de van Heemskerck.
En la helena mitologio la **Muzoj** () estas la grekaj diinoj de lernado, belartoj, kulturo, kaj inspiro. Laŭ Heziodo en sia *Teogonio*, Ili estas la filinoj de Zeŭso kaj Mnemozino, kaj naskiĝis en Pieria, baze de la Monto Olimpo.

Laŭ Francisko Azorín **Muzo** estas *Mita estaĵo naskita el Jupitro k. Mnemosina, simbolanta arton; ikonografie reprezentita per ĉarma junulino kun la atributo de iu arto. Oni kalkulis 3, poste 9 muzojn, loĝantajn en la Parnaso k. la Melikono.* Li indikas etimologion el la greka *mousa* (muzo) kaj de tie la latina *musa*. Kaj li aldonas liston pli malpli koincida kun la sube detaligita.

En antikvaj tempoj, antaŭ ol la artisto - komponisto, poeto aŭ filozofo - komencus verki novan verkon, li turnis sin al la muzoj kaj petis ilin gvidi lin en sia verkado, kaj helpi lin. Multaj klasikaj verkoj, kiel *Odiseado* kaj *Iliado* de Homero kaj *Teogonio* de Heziodo kaj eĉ pli modernaj verkoj, kiel *La dia komedio* de Danto, malfermiĝas kun peto de helpo de la Muzoj kaj kun vortoj de laŭdo kaj dankemo al ili. Ĝis hodiaŭ, la vorto "muzo" estas uzata kiel preskaŭ samsignifa vorto por la vorto "inspiro", precipe kiam oni komponas verkojn.

Dum jarcentoj la Muzoj estis adorataj kaj kultataj pro sia patroneco de la muziko, la belartoj, la dramarto, kaj la poezio. Tradicie, tiuj lokoj dediĉitaj al la gloro de la Muzoj estas konataj kiel *mouseion*, de kie venas la vorto muzeo.

Atribui *muzon* estas hodiaŭ moderna nocio komplimentante kaj laŭdante realajn virinojn, kiuj aŭ inspiras aŭ estas la inspiro en si mem por kreivaj kapabloj aŭ instigas kreadon. 

## La Naŭ Muzoj 
* Erato (Ἐρατώ) (= amantino) muzo de ampoezio (kun liuto aŭ liro enmane)
* Eŭterpo (Εὐτέρπη) (= delektantino) de muziko kaj liriko (kun fluto)
* Kaliopo (Καλλιόπη) (= belvoĉulino) de epika poezio (kun skribtabulo aŭ trumpeto)
* Klio (Κλειώ) (= glorigantino) de historio (kun skribrulaĵo)
* Melpomeno (Μελπομένη) (= kantantino) de tragedio (kun tragika masko)
* Polimnio (Πολυμνία) (= multhimnulino) religia poezio, mimiko, odo (kun vualo aŭ citaro)
* Talio (Θάλεια) (= vivĝojulino) de komedio (kun komedia masko)
* Terpsiĥoro (Τερψιχόρα) (= dancemulino) de danco (kun liuto)
* Uranio (Οὐρανία) (= ĉielulino) de astronomio (kun globuso aŭ cirkulilo)

## Galerio 

dosiero:7002.Euterpe(Muse_der_Lyrik_und_des_Flötenspiels)Musenrondell-Sanssouci_Steffen_Heilfort.JPG|Eŭterpo
dosiero:Allegorical_Portrait_of_Urania,_Muse_of_Astronomy_by_Louis_Tocqué.jpg|Uranio
dosiero:Erato_-_the_Greek_muse_of_lyric_poetry,_especially_love_and_erotic_poetry.jpg|Erato
dosiero:Johann_Heinrich_Tischbein_-_The_Nine_Muses_-_Terpsichore_(Dance),_1782.jpg|Terpsiĥoro de Johann Heinrich Tischbein
dosiero:Ny_Carlsberg_Glyptothek_-_Melpomene.jpg|Melpomeno (la 2-a jarcento)
dosiero:La_musa_Polimnia_probably_by_Francesco_del_Cossa.jpg|Polimnio de Francesco del Cossa
dosiero:Clio,_von_Hugo_Kaufmann.jpg|Klio de Hugo von Kaufmann
dosiero:Calliope,_muse_de_l'éloquence_et_de_la_poésie_épique.jpg|Kaliopo
dosiero:4572._Sculpture_"Thalia"_in_the_arch.jpg|Talio

## Bildaro 

Dosiero:Muses MKL Bd. 11 1890 (128503897).jpg|La Muzoj, el germana enciklopedio *Meyers Konversationslexikon* (1885–1890), el ekpoka sarkofago
Dosiero:Musas.jpg|*La Muzoj dancas kun Apolono*, pentrite de Baldassare Peruzzi, 16-a jc.
Dosiero:Eustache Le Sueur 002.jpg|*Klio, Eŭterpa kaj Talio*, pentrite de Eustache Le Sueur, ĉirkaŭ 1640-1645
Dosiero:NAMA 3 Muses.jpg|Tri muzoj el la naŭ, en helena skulptaĵo de la 4-a jc. aK

## Vidu ankaŭ 
* 600 Muzo
* Antiopa de Makedonio
* Muzeo de Aleksandrio

## Notoj 

Kategorio:Helena mitologio